Bogdan Pivariu, vizită de lucru pe șantierul de pe strada Florilor: "Această investiție este crucială"
Primarul comunei Florești, Bogdan Pivariu, a fost într-o vizită de lucru pe strada Florilor, la șantierul lucrărilor de reabilitare a stației de pompare a apelor pluviale.
Bogdan Pivariu, vizită de lucru pe șantierul de pe strada Florilor. Sursă foto: Facebook/ Bogdan Pivariu
Primarul comunei Florești, Bogdan Pivariu, a fost într-o vizită de lucru pe strada Florilor, la șantierul lucrărilor de reabilitare a stației de pompare a apelor pluviale.
Edilul a precizat că această zonă este predispusă la inundații în timpul ploilor torențiale, fiind situată la o altitudine mai joasă.
"Scopul acestei lucrări este de a rezolva problemele legate de colectarea și dirijarea apelor pluviale. Proiectul include înlocuirea pompelor și a sistemului de automatizare și înlocuirea conductei de refulare", a afirmat Bogdan Pivariu.
De asemenea, primarul comunei Florești a mai spus că durata estimată a lucrărilor este de aproximativ șase săptămâni, iar această investiție este "crucială pentru soluționarea problemelor de inundații în zonă în cazul fenomenelor meteorologice extreme".
CITEȘTE ȘI: